**Tehničko rješenje korišćenja radio-frekvencija za realizaciju fiksne veze tipa "tačka-tačka"**

Tehničko rješenje korišćenja radio-frekvencija za realizaciju fiksne veze tipa "tačka-tačka" dostavlja se u formi glavnog projekta, izrađenog od strane ovlašćenog projektanta.

Glavni projekat korišćenja radio-frekvencija obavezno sadrži sljedeće:

* opšta dokumentacija, koju čine: podaci o investitoru, podaci o fizičkom ili pravnom licu koje je izradilo projekat, rješenje o određivanju odgovornog projektanta, licenca, odnosno ovlašćenje za projektovanje za pravno lice, odnosno odgovornog projektanta, izjava odgovornog projektanta o pridržavanju zakonskih propisa i tehničkih normativa i standarda),
* projektni zadatak,
* spisak relevantne zakonske regulative i primijenjenih tehničkih normativa i standarda,
* tehničko rješenje,
* kratak opis elektro-energetskog napajanja,
* kratak opis radiokomunikacione opreme,
* grafička dokumentacija i prilozi,
* popunjena odgovarajuća tabela sa tehničkim parametrima.

Tehničko rješenje, kao dio glavnog projekta korišćenja radio-frekvencija za realizaciju fiksne veze tipa "tačka-tačka", obavezno sadrži sljedeće:

* podatke o lokaciji radio stanica na obije strane veze (naziv uže lokacije, opština, mapa lokacije, opis lokacije sa opisom pristupa lokaciji, geografska širina i dužina po Griniču (WGS84), nadmorska visina),
* geografski prikaz veze i prikaz profila trase sa ucrtanom I Fressnel-ovom zonom,
* podatke o traženom radio-frekvencijskom opsegu, širini i broju traženih radio kanala, sa obrazloženjem opravdanosti upotrebe traženog opsega, odnosno širine i broja kanala,
* podatke o kapacitetu i konfiguraciji veze,
* podatke o predajniku/prijemniku (radni opseg, izlazna snaga, prag prijema),
* opis predviđenog antenskog sistema sa karakteristikama zračenja (tip, električne karakteristike, polarizacija, azimut i elevacioni ugao glavnog snopa, pozicija),
* proračun ekvivalentno izotropno izračene snage (EIRP) za svaku stranu veze,
* proračun prijemnog polja i raspoloživosti veze.

Sastavni dio glavnog projekta je popunjena tabela sa tehničkim parametrima.

**Tehnički parametri fiksne veze tipa "tačka-tačka"**

|  |  |  |
| --- | --- | --- |
| **Tehnički parametri** | **Strana A** | **Strana B** |
| **Naziv predajnika/prijemnika** |  |  |
| **Podaci o lokaciji** |
| Naziv uže lokacije |  |  |
| Opština |  |  |
| Geografske koordinate (WGS84) |  |  |
| Nadmorska visina terena [m] |  |  |
| **Podaci o predajnim/prijemnim radio-frekvencijama** |
| Predajna frekvencija [MHz/GHz] \* |  |  |
| Prijemna frekvencija [MHz/GHz] \* |  |  |
| Redni broj kanala \* |  |
| **Podaci o predajniku i prijemniku** |
| Širina opsega signala i vrsta emisije |  |
| Izlazna snaga predajnika [dBm] |  |  |
| Ekv. izotr. izračena snaga (EIRP) [dBW] |  |  |
| Nivo praga prijema za BER 10-6 [dBm] |  |  |
| **Podaci o anteni/antenskom sistemu** |
| Tip antene/antenskog sistema |  |  |
| Usmjerenost  |  |  |
| Azimut glavnog snopa [°] |  |  |
| Elevacioni ugao glavnog snopa [°] |  |  |
| Širina glavnog snopa u hor. ravni [°] |  |  |
| Širina glavnog snopa u vert. ravni [°] |  |  |
| Polarizacija  |  |  |
| Visina iznad terena [m] |  |  |
| Dobitak [dBi] |  |  |
| Odnos naprijed-nazad [dB] |  |  |
| **Konfiguracija veze** |  |
| **Kapacitet veze** |  |
| **Ostali podaci** |  |

*\* Popunjava Agencija*